Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A személyes adatok védelmérõl és a közérdekû adatok nyilvánosságáról szóló 1992. évi LXIII. törvény
Paragraph Index: 954

A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 2. § 3. pontja szerint „közérdekû adat: az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv kezelésében lévõ, a személyes adat fogalma alá nem esõ adat”. A képviselõtestület bizottságainak elõterjesztései ennek alapján – az esetleges személyes adatokat leszámítva – közérdekû adatnak minõsülnek. Az Avtv. 19. § (5) bekezdése kimondja, hogy „ha törvény másként nem rendelkezik, a belsõ használatra készült, valamint a döntés-elõkészítéssel összefüggõ adat a keletkezését követõ harminc éven belül nem nyilvános. Kérelemre az adatok megismerését a szerv vezetõje e határidõn belül is engedélyezheti”.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes